קמילו

קמילו אצ'וורי (בספרדית: Camilo Echeverry; נולד ב-16 במרץ 1994) המוכר בשם הבמה קמילו, הוא זמר-יוצר ומפיק מוזיקלי קולומביאני. קמילו אצ'וורי נולד ב-6 במרץ 1994 בעיר מדיין שבקולומביה. בשנת 2007, כשהיה בן 13, זכה קמילו בעונה השנייה של תוכנית הכישרונות לילדים - "El Factor Xs" עיבוד של הפורמט הבריטי האקס פקטור ששודר בקולומביה. כפרס על זכייתו בתוכנית הוציא את הפרויקט המוזיקלי הראשון שלו - המיקסטייפ Regalame tu Corazón שיצא לאור בשנת 2008. לאחר צאת המיקסטייפ שלו, ביצע מספר תפקידי אורח בסדרות קולומביאניות שונות - ביניהן הטלנובלה En los tacones de Eva וסדרת הטלוויזיה Súper pá. בשנת 2009 יצא לסיבוב הופעות בדרום אמריקה ובארצות הברית. בספטמבר 2010 הוציא לאור את המיקסטייפ השני שלו, Tráfico de Sentimientos, שזכה להצלחה בדרום אמריקה. בשנת 2013 הוציא את הסינגל הראשון שלו מזה שלוש שנים, "Déjame Quererte Hoy". עם השקת הסינגל אימץ את שם הבמה קמילו. בשנת 2015 עבר להתגורר בעיר מיאמי שבמדינת פלורידה שבארצות הברית. הוא כתב שירים לאמנים אחרים, ביניהם הלהיט "Sin Pijama" בביצוען של בקי ג'י ונאטי נטשה. בשנת 2018 השיק מחדש את הקריירה המוזיקלית שלו הוציא לאור את השיר "Desconocidos" לצד מנואל טוריזו ומאו וריקי. בתחילת שנת 2019 הודיע כי חתם על חוזה הקלטות עם חברת התקליטים סוני מיוזיק לטין. במרץ של אותה השנה הוציא לאור את סינגל הבכורה שלו, "No Te Vayas". ב-9 באוגוסט 2019 הוציא לאור, יחד עם פדרו קאפו, את השיר "Tutu" שזכה לביקורות חיוביות. ב-17 במרץ 2020 הוציא לאור את אלבום הבכורה שלו, Por Primera Vez. ב-4 במרץ 2021 הוציא לאור את אלבום האולפן השני שלו, Mis Manos. בשנת 2021, הוא הוציא את הסינגל "Índigo" עם אשתו אוואלונה כדי להודיע על הריונה למעריציו. בפברואר 2020, לאחר 4 שנות זוגיות, התחתן עם אוואלונה מונטנר, בתו של הזמר-יוצר הארגנטינאי-ונצואלי ריקרדו מונטנר ואחותם של הצמד המוזיקלי מאו וריקי. לזוג בת אחת, אינדיגו, שנולדה ב-6 באפריל 2022. 2020: Por Primera Vez 2021: Mis Manos 2008: Regálame tu corazón 2010: Tráfico de Sentimientos 2020: פרס נוסטרה טיירה לתגלית השנה 2020: פרס הגראמי הלטיני לשיר הפופ הטוב ביותר - "Tutu" בהשתתפות פדרו קאפו 2021: פרס גראמי הלטיני לאלבום הפופ הווקאלי הטוב ביותר - Mis Manos 2021: פרס גראמי הלטיני לשיר הפופ הטוב ביותר - "Vida de Rico" (עם אדגר בררה) 2021: פרס גראמי הלטיני לביצוע האורבני הטוב ביותר - "Tattoo (Remix)" (עם ראו אלחנדרו) 2021: פרס גראמי הלטיני לשיר הטרופי הטוב ביותר - "Dios Así lo Quiso" (עם דייוויד חולקה, ג'ונתן חולקה, יאסמיל חסוס מרופו וריקרדו מונטנר) מדיה וקבצים בנושא קמילו בוויקישיתוף קמילו, ברשת החברתית פייסבוק קמילו, ברשת החברתית אקס (טוויטר) קמילו, ברשת החברתית אינסטגרם קמילו, ברשת החברתית טיקטוק קמילו, סרטונים בערוץ היוטיוב קמילו, במסד הנתונים הקולנועיים IMDb (באנגלית) קמילו, באתר ספוטיפיי קמילו, באתר סאונדקלאוד (באנגלית) קמילו, באתר Last.fm (באנגלית) קמילו, באתר AllMusic (באנגלית) קמילו, באתר MusicBrainz (באנגלית) קמילו, באתר דיזר קמילו, באתר Discogs (באנגלית) קמילו, באתר Songkick (באנגלית) קמילו, באתר Genius קמילו, באתר טיידל (באנגלית) Biografía de Camilo, musica.com (בספרדית) Déjame Quererte Hoy, נבדק ב-2021-08-29 Camilo Echeverry declares himself a “thief” of the great singer-songwriters, The Sun Post, ‏2 במאי 2019 (באנגלית) Meet This Week's Latin Artist on the Rise: Camilo, בילבורד (באנגלית) MTV News Staff, Get To Know Camilo Echeverry, Reggaeton's Secret Pop Weapon, MTV News (באנגלית) ירון רוולסצ'י, ‏הפתעה בפסגה: 10 השירים הלטיניים הכי טובים של 2019, באתר ‏מאקו‏, 27 בדצמבר 2019